Ióannes Kinnamos

Ióannes Kinnamos (iné mená: Ján Kinnamos, ; * okolo 1143po 1185) bol byzantský historik, sekretár (grammatikos) cisára Manuela I. Napísal dielo dnes nazývané Epitomé, ktoré popisuje historický vývoj Byzancie v období vlády Jána II. (stručne) a jeho syna Manuela I. Obsahuje pomerne spoľahlivé údaje, avšak dochovaný text je zrejme len skráteným opisom.

Dielo 
 historické dielo dnes nazývané Epitomé (Ἐπιτομὴ, po slovensky zhrnutie, výťah), v preklade aj Stručné dejiny, Kinnamos ho nazýva chronikai
Pojednanie sa zaoberá byzantskými dejinami v období rokov 11181176, čím chronologicky nadväzuje na Alexiádu Anny Komnény. Skladá sa zo siedmich kníh. Dokončené bolo zrejme v roku 1180/1183. Dielo sa nezachovalo v úplnosti, navyše zachovaný exemplár je zrejme len neskorším výťahom z pôvodného diela. Zaoberá sa aj vládou Jána II., no ťažiskovým je pre Kinnama obdobie panovania Manuela I. Sám Kinnamos sa zúčastnil viacerých ťažení, takže vojenské údaje podáva z prvej ruky. Často používa aj autentické dokumenty, ku ktorým mal ako grammatikos prístup. I napriek tomu, že jeho knižným hrdinom bol cisár Manuel, zachováva značnú objektivitu. V diele využíva skvelý rétorický štýl, ktorý dokazuje jeho vzdelanie v tomto odbore. Jeho vnímanie dejín je striktne deterministické a podlieha nevyhnuteľnosti (tyché).
 Ethopoiia

Referencie 

Narodenia v 12. storočí
Byzantskí historici
Byzantskí úradníci
Kronikári